open-index/open-wikipedia-markdown huggingface dataset:
เดอะซิมส์ สร้างชีวิต ลิขิตฝัน

**เดอะซิมส์: สร้างชีวิตลิขิตฝัน** () เป็นเกมส์ภาคเสริมลำดับที่ 1 ของเกมส์ชุดเกม *[[เดอะซิมส์]]* ผลิตเมื่อ 27 สิงหาคม พ.ศ. 2543 จุดเด่นของภาคนี้คือไอเท็มที่สร้างปฏิสัมพันธ์รูปแบบใหม่ของชาวซิมส์

## ไอเท็มใหม่
* **ตะเกียง** ผู้เล่นสามารถถูตะเกียงและยักษ์ในตะเกียงก็ปรากฏตัวมา พร้อมฟังคำสั่งโดยเฉพาะ จินนี่ยักษ์ในตะเกียงวิเศษซึ่งสามารถเสกให้ทองคำ และถ้าไม่ดีก็เสกให้เป็นน้ำและไฟไป
* **ศีรษะในไหโบราณ** 
* **หุ่นยนต์ Servo** หุ่นยนต์แม่บ้านซึ่งชาวซิมส์นั้นไม่ต้องทำงานจนเหน็ดเหนื่อยเมื่อยล้า ซึ่งสามารถเรียกหุ่นยนต์ Servo มาเป็นแม่บ้านซึ่งไม่มีเหน็ดเหนื่อยต่อการทำงานบ้าน เช่น การทำอาหาร รดน้ำ จัดเตียงนอน ซึ่งหุ่นยนต์จะทำงานเสร็จก็กลับไปที่เดิม

## สิ่งที่น่ารำคาญให้กับชาวซิมส์
ตัวตลกสะอื้น หรือ เรียกว่า "ซันนี่" เป็นตัวละครที่เพิ่มมาในภาคเสริมนี้ เมื่อตอนที่ผู้เล่นกำลังซื้อฝาผนังรูปภาพเพ้นท์ตัวตลกสะอื้น ตัวตลกที่น่ารำคาญก็จะปรากฏตัวพร้อมแกล้งความปั่นป่วนให้กับผู้เล่น จนผู้เล่นไม่สามารถไล่เขาออกไปได้ ผู้เล่นจำเป็นต้องเรียกนักจับตัวตลกมาปราบ และถ้าเอาโต๊ะมาติดข้างเตาผิงไฟมาติดข้าง ถ้าเกิดไฟไหม้พร้อมเผารูปภาพของตน จนตัวตลกก็หายตัวไปด้วย 

อีกสิ่งหนึ่งที่ผู้เล่นควรระลึกไว้เมื่อเลี้ยงหนู คือ หากดูแลไม่ดีซิมส์อาจเป็นโรคได้

หมวดหมู่:เดอะซิมส์
หมวดหมู่:เกมจากค่ายอิเล็กทรอนิก อาตส์
โน้ต

**โน้ต** (note) อาจหมายถึง

; ดนตรี
* โน้ตดนตรี หรือ โน้ตเพลง (note) เสียงหรือสัญลักษณ์ของเสียง
* ค่าของโน้ต (note value) ความยาวในการออกเสียง

; เครื่องเขียน การเขียน และเอกสาร
* สมุด หรือ สมุดโน้ต (notebook/notepad)
* บันทึก (memorandum/memo) ชื่ออื่นเช่น บันทึกข้อความ บันทึกความจำ บันทึกช่วยจำ บันทึกเตือนความจำ
* หมายเหตุ หรือ เชิงอรรถ (footnote)
* ตั๋วสัญญาใช้เงิน (promissory note)
; บุคคล
* โน้ต เชิญยิ้ม ศิลปินตลก
* อุดม แต้พานิช (โน้ส) นักพูด
* นันทไกร ฉ่ำใจหาญ อดีตสมาชิกวงดนตรีโปเตโต้

; ความหมายในภาษาอังกฤษ
* ธนบัตร (banknote) ชาวไทยเรียกว่า bank ชาวตะวันตกเรียกว่า note ชาวอเมริกันเรียกว่า bill

; โทรศัพท์มือถือ
* ซัมซุง กาแลคซี โน้ต
เวอร์ชวลออน

**ไซเบอร์ทรูเปอร์ เวอร์ชวลออน** ( ) เป็นชุดเกมต่อสู้สามมิติซึ่งพัฒนาโดยเซก้า โดยเกมตู้ของภาคแรกนั้นได้เริ่มให้บริการในเดือนกุมภาพันธ์ พ.ศ. 2538

เกมเวอร์ชวลออนจะให้ผู้เล่นเลือกหุ่นยนต์ขนาดใหญ่ที่เรียกว่าเวอร์ชัวรอยด์ ซึ่งผู้เล่นจะควบคุมโดยการใช้คันโยกคู่คล้ายกับคันบังคับในอนิเมะแนวหุ่นยนต์ โดยภาพในเกมจะเป็นมุมมองจากด้านหลังของเวอร์ชัวรอยด์ที่ผู้เล่นควบคุม

เนื้อเรื่องของเวอร์ชวลออนเป็นเรื่องราวในศักราชสมมุติ *เวอร์ชวลเซนจูรี* (Virtual Century มีตัวย่อว่า V.C. และเขียนด้วยเลขฐาน 16) ซึ่งอุปโลกว่าเกมเวอร์ชวลออนนั้นเป็นระบบควบคุมจากระยะไกลของเวอร์ชัวรอยด์ซึ่งองค์กรขนาดใหญ่ได้ใช้ในการยืมมือของประชาชนทั่วไปควบคุมเวอร์ชัวรอยด์ให้ในสงคราม เอนจินของเกมชุดเวอร์ชวลออนเรียกว่า *M.S.B.S.* (**M**ind-**S**hift **B**attle **S**ystem) ซึ่งเนื้อเรื่องของเกมได้อุปโลกว่าเป็นระบบปฏิบัติการของเวอร์ชัวรอยด์

หุ่นยนต์เวอร์ชัวรอยด์ที่ปรากฏในเกมทั้งหมดเป็นได้รับการออกแบบโดยฮาจิเมะ คาโทกิ

## เกมในชุดเวอร์ชวลออน
ในปัจจุบันมีเกมในชุดเวอร์ชวลออนทั้งหมดสี่ภาค
;ไซเบอร์ทรูเปอร์ เวอร์ชวลออน (พ.ศ. 2538)
* หรือ*เวอร์ชวลออน โอเปอเรชันมูนเกต* สำหรับเกมตู้, เซก้า แซทเทิร์น, คอมพิวเตอร์ส่วนบุคคล และ เพลย์สเตชัน 2 ใช้ M.S.B.S v3.3
;ไซเบอร์ทรูเปอร์ เวอร์ชวลออน โอราโทริโอ แทงแกรม (พ.ศ. 2541)
* สำหรับเกมตู้, ดรีมแคสต์ และ เอกซ์บอกซ์ 360 ใช้ M.S.B.S. v5.2 (เกมตู้รุ่นแรก), v5.4 (เกมตู้), v.5.45 (ดรีมแคสต์), v5.6 (แผ่นเสริม) and 5.66 (เกมตู้รุ่นหลัง)
;ไซเบอร์ทรูเปอร์ เวอร์ชวลออน ฟอร์ซ (พ.ศ. 2544)
* สำหรับเกมตู้และเอกซ์บอกซ์ 360 เป็นเกมที่มีระบบแทกทีมซึ่งสามารถเล่นพร้อมกันได้สี่คน และมีการ์ดซึ่งผู้เล่นสามารถใช้เก็บข้อมูลการเล่นไปใช้กับตู้อื่นได้ ใช้ M.S.B.S. v7.5, v7.6 และ v7.7
;ไซเบอร์ทรูเปอร์ เวอร์ชวลออน มาร์ซ (พ.ศ. 2546)
* สำหรับเพลย์สเตชัน 2โดยเฉพาะ นับเป็นภาคดัดแปลงของ*เวอร์ชวลออน ฟอร์ซ*และเป็นภาคแรกที่มีโหมดเนื้อเรื่องสำหรับเล่นคนเดียว ใช้ M.S.B.S. v8.5

## ภาคอื่นๆ
นอกจากเกมแล้ว เวอร์ชวลออนยังมีเนื้อเรื่องภาคเสริมในรูปแบบของซีรีส์พลาสติกโมเดลและดราม่าซีดี
* ไซเบอร์เนต ราฟโซดี้ (ดราม่าซีดี)
* เคาเตอร์พ้อย 009เอ（ดราม่าซีดี）
* วันแมนเรสคิว（โมเดลซีรีส์ของนิตยสาร*ฮอบบีเจแปน*）
* แฟรกเมนทารี พาสเซจ（โมเดลซีรีส์ของนิตยสาร*เดนกิฮอบบีแม็กกาซีน*）

## แหล่งข้อมูลอื่น
* เว็บไซต์อย่างเป็นทางการ

หมวดหมู่:เกมชุด
หมวดหมู่:วิดีโอเกมต่อสู้
หมวดหมู่:เกมต่อสู้สามมิติ
หมวดหมู่:เกมตู้ขนาดใหญ่
หมวดหมู่:ตัวละครกลุ่มสอง
หมวดหมู่:วิดีโอเกมเกี่ยวกับเมคา
ข้อต่อสเตอร์โนคลาวิคิวลาร์

**ข้อต่อสเตอร์โนคลาวิคิวลาร์** () ในกายวิภาคศาสตร์ของมนุษย์ หมายถึงข้อต่อที่อยู่ระหว่างปลายด้านกระดูกอกของกระดูกไหปลาร้า (Sternal end of clavicle) กับรอยเว้าคลาวิคิวลาร์ (clavicular notch) ที่อยู่บนส่วนแมนูเบรียมของกระดูกอก (manubrium of sternum) และบางส่วนของกระดูกซี่โครงชิ้นที่ 1 โดยที่พื้นผิวข้อต่อส่วนใหญ่จะอยู่ทางด้านปลายด้านกระดูกไหปลาร้า ข้อต่อนี้มีส่วนช่วยในการเคลื่อนที่ของไหล่และต้นแขนที่ต้องอาศัยการเคลื่อนไหวของกระดูกไหปลาร้า

## โครงสร้างของแคปซูลข้อต่อ
thumb|250px|right|ภาพวาดแสดงโครงสร้างพื้นฐานของแคปซูลข้อต่อ
แคปซูลข้อต่อ (Articular/joint capsule) เป็นพื้นที่รอยต่อระหว่างกระดูกที่สามารถทำให้เกิดการเคลื่อนไหวได้ โดยภายในจะเป็นโพรงแคบๆที่เรียกว่า โพรงข้อต่อ (articular cavity) ซึ่งจะมีของเหลวที่เรียกว่า ซินโนเวียล ฟลูอิด (Synovial fluid) คอยช่วยลดแรงเสียดทานระหว่างกระดูกเมื่อเกิดการเคลื่อนไหว เราเรียกข้อต่อที่มีโครงสร้างดังกล่าวว่า ข้อต่อแบบซินโนเวียล (Synovial joint)
ข้อต่อสเตอร์โนคลาวิคิวลาร์เป็นข้อต่อแบบซินโนเวียลลักษณะหนึ่ง ซึ่งมีโครงสร้างของแคปซูลข้อต่อแบบอานม้า (saddle joint) โดยที่โพรงข้อต่อจะถูกแบ่งออกเป็นสองส่วน โดยแผ่นของกระดูกอ่อนที่เรียกว่า แผ่นข้อต่อ (articular disc) ซึ่งเป็นลักษณะทั่วไปของข้อต่อแบบซินโนเวียล

## เอ็นรอบข้อต่อ
ข้อต่อสเตอร์โนคลาวิคิวลาร์ จะมีเอ็น (ligaments) ที่ช่วยในการค้ำจุนข้อต่อให้มีความเสถียรมากยิ่งขึ้น ซึ่งได้แก่
* **เอ็นสเตอร์โนคลาวิคิวลาร์ด้านหน้า (Anterior sternoclavicular ligament) ** เป็นเอ็นที่ค่อนข้างใหญ่และคลุมพื้นที่ด้านหน้าของข้อต่อ และเอ็นนี้จะอยู่ทางด้านหลังของปลายด้านกระดูกอกของกล้ามเนื้อสเตอร์โนไคลโดมาสตอยด์ (Sternocleidomastoid muscle)
* **เอ็นสเตอร์โนคลาวิคิวลาร์ด้านหลัง (Posterior sternoclavicular ligament) ** มีลักษณะรูปร่างคล้ายกับเอ็นสเตอร์โนคลาวิคิวลาร์ด้านหน้า แต่จะคลุมทางด้านหลังของข้อต่อ ทางด้านหลังของเอ็นนี้จะเป็นกล้ามเนื้อสเตอร์โนไทรอยด์ (Sternothyroid muscle) และกล้ามเนื้อสเตอร์โนไฮออยด์ (Sternohyoid muscle)
* **เอ็นยึดระหว่างกระดูกไหปลาร้า (Interclavicular ligament) ** เป็นเอ็นเส้นเล็กที่ยึดระหว่างปลายด้านกระดูกอกของกระดูกไหปลาร้าทั้งสองข้าง และมีบางส่วนที่ติดกับขอบด้านบนของกระดูกอก
* **เอ็นระหว่างกระดูกไหปลาร้าและกระดูกซี่โครง (Costoclavicular ligament) ** เป็นเอ็นสั้นๆรูปสี่เหลี่ยมที่ยึดระหว่างพื้นผิวด้านล่างของกระดูกไหปลาร้า กับส่วนของกระดูกอ่อนและกระดูกซี่โครงชิ้นที่ 1

## การเคลื่อนไหว
ข้อต่อสเตอร์โนคลาวิคิวลาร์มีส่วนช่วยในการเคลื่อนไหวของไหล่และต้นแขนผ่านทางการเคลื่อนไหวของกระดูกไหปลาร้า โดยข้อต่อนี้สามารถทำให้กระดูกไหปลาร้าเคลื่อนไหวในแนวต่างๆ ได้แก่
* แนวดิ่ง ทำให้เกิดการยก (elevation) ของไหล่และแขน ตัวอย่างเช่น ในระหว่างที่มีการยกไหล่ขึ้นจนแขนตั้งฉากกับแนวระนาบ ข้อต่อนี้จะช่วยยกกระดูกไหปลาร้าให้ทำมุมได้ถึง 60 องศาจากแนวระดับ
* แนวด้านหน้า-ด้านหลัง ทำให้มีการงอเข้า (protraction) หรือกางออก (retraction) ของไหล่ โดยข้อต่อนี้จะเคลื่อนไปจากแนวปกติได้ประมาณ 30 องศา การเคลื่อนไหวในลักษณะนี้ช่วยเพิ่มระยะของการเคลื่อนไหวของแขนให้กว้างมากขึ้นกว่าเดิม
นอกจากนี้ ข้อต่อสเตอร์โนคลาวิคิวลาร์ยังช่วยในการหมุนรอบแกนตามยาวของกระดูกไหปลาร้าได้เล็กน้อย

## อ้างอิง
* Clinically Oriented Anatomy, 4th ed. Keith L. Moore and Arthur F. Dalley.

หมวดหมู่:ข้อต่อ
ทางน้ำล้น

[thumb|250px|right|ทางน้ำล้นของ Llyn Brianne เขื่อนใน [เวลส์]]

**ทางน้ำล้น** หรือ **สปิลเวย์** (spillway) และมักถูกเรียกผิดเป็น สปริงเวย์ เป็นโครงสร้าง อาคารชลศาสตร์ที่สำคัญของเขื่อน เป็นส่วนโครงสร้างที่มีค่าก่อสร้างสูงที่สุดในงานเขื่อน เนื่องจากก่อสร้างด้วยวัสดุคอนกรีตเสริมเหล็ก ทางน้ำล้นบางประเภทจะประกอบด้วยประตูน้ำบานเลื่อนที่สามารถควบคุมระดับน้ำได้

## วัตถุประสงค์ของทางน้ำล้น
* ทางน้ำล้นใช้ประโยชน์เพื่อควบคุมระดับน้ำในอ่างเก็บน้ำเหนือเขื่อนให้อยู่ในระดับที่ปลอดภัย ด้วยการระบายน้ำส่วนเกินออกมายังท้ายน้ำ เพื่อป้องกันไม่ให้น้ำล้นตัวเขื่อน ซึ่งจะทำให้เขื่อนเกิดความเสียหาย

## ประเภทของทางน้ำล้นแบ่งตามลักษณะการควบคุม
*ทางน้ำล้นแบบควบคุมได้ (Controlled) 
** ทางน้ำล้นแบบควบคุมได้ ประกอบด้วยประตูน้ำบานเลื่อน เพื่อใช้ควบคุมอัตราการไหลของน้ำ การออกแบบจะออกแบบให้อ่างเก็บน้ำสามารถจุน้ำได้ปริมาณสูงสุด โดยสามารถปล่อยน้ำได้ตามความต้องการด้วยการควบคุม
*ทางน้ำล้นแบบควบคุมไม่ได้ (uncontrolled)
** ทางน้ำล้นแบบควบคุมไม่ได้ จะไม่มีประตูน้ำ เมื่อระดับน้ำในอ่างสูงจนถึงระดับที่ออกแบบไว้ จะไหลล้นผ่านสันฝายของทางน้ำล้น

## ประเภทของทางน้ำล้นแบ่งตามลักษณะการใช้งาน
* ทางน้ำล้นใช้งาน (Service Spillway) 
** ใช้ในการควบคุมระดับน้ำในเขื่อน 
* ทางน้ำล้นฉุกเฉิน (Emergency Spillway)
** ใช้ในการระบายน้ำล้นฉุกเฉิน ช่วยในกรณีที่มีน้ำบ่ามาก

## แบบของทางน้ำล้น
* ทางน้ำล้นแบบมีบานประตูน้ำ
** บานประตูน้ำแบบบานตรง
** บานประตูน้ำแบบบานโค้ง
* ทางน้ำล้นแบบไม่มีบานประตูน้ำ
** ทางน้ำล้นแบบขั้นบันได (Stepped-Channel spillway, Stepped spillway, Staircase wastewater way หรือ Stepped chute)
** ทางน้ำล้นแบบระฆังหงาย (Inverted bell) มักเรียกกันว่าทางระบายน้ำล้นแบบ Morning glory
** ทางน้ำล้นแบบไหลล้นผ่านสันฝาย (Overflow weir spillway)
** ทางน้ำล้นแบบกาลักน้ำ (Siphon spillway)
** ทางน้ำล้นแบบอุโมงค์ (Tunnel spillway)
** ทางน้ำล้นแบบน้ำล้นด้านข้าง (Side channel spillway)


ภาพ:Llyn Celyn spillway1 w.JPG|ทางน้ำล้นแบบปากระฆัง (Bell-mouth spillway at Llyn Celyn)
ภาพ:Déversoir, Centrale hydro-électrique Robert-Bourassa.jpg|ทางน้ำล้นแบบขั้นบันได (The huge spillway for the Robert-Bourassa generating station|Robert-Bourassa Reservoir, Quebec, Canada, fittingly called the "Giant's Staircase".)


หมวดหมู่:เขื่อน
หมวดหมู่:วิศวกรรมชลศาสตร์
ทรงสามสิบหน้ารอมบิกปลายตัด

thumb|ทรงสามสิบหน้ารอมบิกปลายตัด
**ทรงสามสิบหน้ารอมบิกปลายตัด** () เป็นทรงหลายหน้า (polyhedron) ที่ประกอบด้วยรูปห้าเหลี่ยมด้านเท่า 12 หน้า และหน้ารูปหกเหลี่ยมด้านเท่ามุมไม่เท่า 30 หน้า รวม 42 หน้า รูปทรงนี้มี 80 จุดยอด และ 120 ขอบ

รูปทรงนี้เกิดจากการนำทรงสามสิบหน้ารอมบิก (rhombic triacontahedron) มาตัดปลายตรงจุดยอดที่มุมแหลมของหน้ารูปสี่เหลี่ยมขนมเปียกปูนที่มาบรรจบกันเพียง 12 จุดยอด จนเกิดเป็นรูปห้าเหลี่ยม และหน้ารูปสี่เหลี่ยมนั้นก็จะกลายเป็นรูปหกเหลี่ยม

หน้ารูปหกเหลี่ยมนั้นมีความยาวด้านเท่ากัน แต่มุมภายในไม่เท่ากัน และมีสมมาตรแบบพับครึ่ง มุมที่อยู่บนจุดยอด *6.6.6* จำนวน 2 มุม จะเท่ากับ cos−1 (−1/√5) ≈ 116.565° ส่วนอีก 4 มุมที่เหลือบนจุดยอด *5.6.6* จะเท่ากับ 121.717° โดยประมาณ

รูปทรงนี้มีความคล้ายกับทรงยี่สิบหน้าปลายตัด (truncated icosahedron) เป็นอย่างมาก ซึ่งมีหน้ารูปห้าเหลี่ยม 12 รูปเท่ากัน แต่มีหน้ารูปหกเหลี่ยมเพียง 20 หน้า


ไฟล์:Truncated rhombic triacontahedron.svg|ทรงสามสิบหน้ารอมบิกปลายตัด
ไฟล์:Truncated icosahedron.png|ทรงยี่สิบหน้าปลายตัด


## ดูเพิ่ม
* ทรงสิบสองหน้ารอมบิกปลายตัด (truncated rhombic dodecahedron)

## แหล่งข้อมูลอื่น
* VTML polyhedral generator Try "t5daD" (Conway polyhedron notation)
* Zometool model 
* Fullerene C80
*# http://www.cochem2.tutkie.tut.ac.jp/Fuller/fsl/c80.html   (Number 7 -Ih)
*# http://www.chem.qmul.ac.uk/iupac/fullerene2/327.html
*# http://users.fdn.com/~nomad01/full.html 

หมวดหมู่:ทรงหลายหน้า
ทรงสิบสองหน้ารอมบิกปลายตัด

thumb|200px|ทรงสิบสองหน้ารอมบิกปลายตัด
**ทรงสิบสองหน้ารอมบิกปลายตัด** () เป็นทรงหลายหน้า (polyhedron) ที่ประกอบด้วยรูปสี่เหลี่ยมจัตุรัส 6 หน้า และหน้ารูปหกเหลี่ยมด้านเท่ามุมไม่เท่า 12 หน้า รวม 18 หน้า รูปทรงนี้มี 32 จุดยอด และ 48 ขอบ

รูปทรงนี้เกิดจากการนำทรงสิบสองหน้ารอมบิก (rhombic dodecahedron) มาตัดปลายตรงจุดยอดที่มุมแหลมของหน้ารูปสี่เหลี่ยมขนมเปียกปูนที่มาบรรจบกันเพียง 6 จุดยอด จนเกิดเป็นรูปสี่เหลี่ยมจัตุรัส และหน้ารูปสี่เหลี่ยมขนมเปียกปูนนั้นก็จะกลายเป็นรูปหกเหลี่ยม

หน้ารูปหกเหลี่ยมนั้นมีความยาวด้านเท่ากัน แต่มุมภายในไม่เท่ากัน และมีสมมาตรแบบพับครึ่ง มุมที่อยู่บนจุดยอด *6.6.6* จำนวน 2 มุม จะเท่ากับ cos−1 (−1/3) ≈ 109.47° ส่วนอีก 4 มุมที่เหลือบนจุดยอด *4.6.6* จะเท่ากับ 125.26° โดยประมาณ

รูปทรงนี้มีความคล้ายกับทรงแปดหน้าปลายตัด (truncated octahedron) เป็นอย่างมาก ซึ่งมีหน้ารูปสี่เหลี่ยม 6 รูปเท่ากัน แต่มีหน้ารูปหกเหลี่ยมเพียง 8 หน้า


ไฟล์:Truncated rhombic dodecahedron2.png|ทรงสิบสองหน้ารอมบิกปลายตัด
ไฟล์:Truncated octahedron.png|ทรงแปดหน้าปลายตัด


## ดูเพิ่ม
* ทรงสามสิบหน้ารอมบิกปลายตัด (truncated rhombic triacontahedron)

## แหล่งข้อมูลอื่น
* http://unistates.com/rmt/explained/glossary/trd.html
* VRML model http://www.georgehart.com/virtual-polyhedra/vrml/zono-7_from_cube.wrl 
** VTML polyhedral generator Try "t4daC" (Conway polyhedron notation)

หมวดหมู่:ทรงหลายหน้า
การบัญชี

**การบัญชี** หมายถึง กระบวนการจัดการในส่วนของบันทึกรายการทางการค้า ได้แก่ การเขียนบันทึกรายการทางการค้า การจำแนกแยกประเภทหมวดหมู่ทางการค้า การสรุปผลการดำเนินงาน รวมไปถึงการวิเคราะห์และการแปลความหมายข้อมูลของนักบัญชี

## ประวัติการบัญชี
การบัญชีเกิดขึ้นตั้งแต่สมัยสุเมเรียนในดินแดนเมโสโปเตเมีย ในช่วงแรก ๆ เป็นเพียงการเก็บข้อมูลเกี่ยวกับปริมาณผลผลิตทางการเกษตร กับมูลค่าเหล่านั้น ส่วนวิชาการบัญชีที่มีพื้นฐานเหมือนกับระบบคณิตศาสตร์ (ระบบบัญชีคู่ ซึ่งหมายถึงการบันทึกข้อมูลทางด้านการเงินโดยมีการบันทึกทั้งด้านบวก (เดบิต หรืออาจเรียกว่าการบันทึกบัญชีทางด้านซ้าย) กับ ด้านลบ (เครดิต หรืออาจเรียกว่าการบันทึกบัญชีทางด้านขวา) โดยที่การบันทึกแต่ละครั้งจะต้องมียอดรวมด้านบวกรวมกับด้านลบเป็นศูนย์) เกิดขึ้นในประเทศอิตาลีก่อนปี ค.ศ. 1543 โดยได้พิมพ์หนังสือชื่อว่า Vennice ซึ่งเป็นหนังสือเกี่ยวกับการบันทึกบัญชี โดยพื้นฐานของการบัญชีทั้งหมดมาจากสมการว่า "สินทรัพย์=หนี้สิน+ทุน" ส่วนรายได้และค่าใช้จ่ายถือเป็นส่วนหนึ่งของทุน

## วัตถุประสงค์ของการจัดทำบัญชี
# เพื่อเป็นการบันทึกเหตุการณ์ทางการค้า
# เพื่อให้เจ้าของกิจการได้ทราบว่าช่วงเวลานั้น ๆ มีสินทรัพย์ หนี้สินและส่วนของเจ้าของ อยู่เป็นจำนวนเท่าใดและอย่างไร
# เพื่อเป็นปัจจัยหนึ่งประกอบการตัดสินใจในการลงทุนของนักธุรกิจและประกอบการตัดสินใจในการบริหารของเจ้าของกิจการ
# เพื่อเป็นการป้องกันการทุจริตและการสูญหายของสินทรัพย์
# เพื่อให้เป็นไปตามข้อบังคับของกฎหมาย
# เพื่อเป็นเครื่องมือนำมาใช้ในการคำนวณภาษีที่จะต้องจ่ายแก่รัฐ

## ขอบเขตของงานบัญชี
สำหรับขอบเขตของงานบัญชีนั้น สามารถจำแนกออกได้เป็น 2 ประเภทใหญ่ คือ
# **การบัญชีการเงิน** *(Financial Accounting)* - เป็นการบัญชีที่จัดทำโดยบันทึกตามมาตรฐานการบัญชีหรือหลักการบัญชีที่รับรองกันทั่วไป ได้แก่ งบแสดงฐานะการเงิน งบกำไรขาดทุน งบกระแสเงินสด นโยบายการบัญชีและหมายเหตุประกอบงบการเงิน เพื่อรายงานต่อบุคคลภายนอกกิจการ เช่น นักลงทุน เจ้าหนี้ ผู้ถือหุ้น หน่วยงานราชการ ลูกจ้าง
# **การบัญชีเพื่อการจัดการ** *(Managerial Accounting)* - เป็นการจัดทำเพื่อรวบรวมข้อมูลเสนอต่อผู้ใช้ข้อมูลที่เป็นบุคคลภายในกิจการ ได้แก่ กรรมการบริหาร ผู้จัดการ หัวหน้าฝ่าย หัวหน้าแผนก ฯลฯ เพื่อใช้ในการวางแผน และควบคุมการดำเนินงานให้เป็นไปอย่างมีประสิทธิภาพ ข้อมูลนั้นส่วนหนึ่งมาจากการทำบัญชี รวมกับข้อมูลอื่น ๆ ทั้งที่เป็นตัวเงินและไม่เป็นตัวเงิน เช่น จำนวนชั่วโมงการทำงาน จำนวนหน่วยของวัตถุดิบ เป็นต้น รายงานทางการบัญชีเพื่อการจัดการมีได้หลากหลายรูปแบบขึ้นอยู่กับความต้องการของผู้บริหาร

## อ้างอิง
* ศรีสุดา ธีรยา"ลักษณะข้อมูลทางการบัญชี". *การบัญชีเพื่อการจัดการ Managerial Accounting.* ปทุมธานี, 2555

## <span lang="ไทย">ดู</span>เพิ่ม
* งบดุล
* งบกำไรขาดทุน
* งบกระแสเงินสด
* โปรแกรมบัญชี

การบัญชี
หมวดหมู่:การเงิน
หมวดหมู่:บัญชีการเงิน
ช่วงเวลายอดนิยม

**ช่วงเวลายอดนิยม** () สำหรับวงการโทรทัศน์ หมายถึงช่วงเวลาที่มีผู้ชมมากที่สุด ช่วงเวลานี้จะเป็นช่วงเวลาที่สถานีโทรทัศน์ทำรายได้จากค่าโฆษณามากที่สุด 

ความหมายของช่วงเวลายอดนิยมนั้นอาจแตกต่างออกไปตามภูมิภาค รวมถึงช่วงเวลาก็อาจแตกต่างกันด้วย ช่วงเวลายอดนิยมในประเทศไทยเป็นเวลาช่วง 19.00–22.30 น. ของทุกวัน และเนื้อหาที่ได้รับความนิยมส่วนมากในช่วงเวลายอดนิยมนี้ได้แก่ ละคร รายการข่าว และรายการปกิณกะ

## ดูเพิ่ม
* รายการภาคเช้า

หมวดหมู่:คำศัพท์โทรทัศน์
หมวดหมู่:เวลา
หมวดหมู่:ประเภทของรายการโทรทัศน์
เขื่อนคอนกรีต

**เขื่อนคอนกรีต** เป็นเขื่อนเก็บกักน้ำซึ่งก่อสร้างด้วยวัสดุคอนกรีต

## ประเภทของเขื่อนคอนกรีต
* เขื่อนคอนกรีตแบบถ่วงน้ำหนัก (Gravity dam) บางครั้งจะเรียกว่าแบบฐานแผ่ เขื่อนประเภทนี้จะอาศัยน้ำหนักของตัวเขื่อนถ่ายน้ำหนักลงชั้นฐานราก ฐานรากของเขื่อนประเภทนี้จะต้องเป็นชั้นหินที่สามารถรับน้ำหนักได้ดี เนื่องจากตัวเขื่อนจะมีขนาดใหญ่มาก 
** ตัวอย่างของเขื่อนประเภทนี้ในประเทศไทย คือเขื่อนแม่มาว และเขื่อนกิ่วลม
* เขื่อนคอนกรีตแบบโค้ง (Arch dam) เขื่อนประเภทนี้จะมีลักษณะเป็นรูปโค้ง อาจเป็นแบบโค้งทางเดียว (โค้งในแนวราบ) หรือโค้งสองทาง (โค้งในแนวราบและแนวดิ่ง) ตัวเขื่อนจะมีลักษณะบาง เนื่องจากพฤติกรรมการรับแรงของโค้ง (Arch) จะสามารถรับแรงได้ดี น้ำหนักจากตัวเขื่อนและแรงกระทำจากน้ำจะถูกถ่ายไปยังจุดรองรับทั้ง 2 ข้างของเขื่อนแล้วถ่ายน้ำหนักลงสู่ชั้นหินฐานราก
** ตัวอย่างของเขื่อนประเภทนี้ในประเทศไทย คือเขื่อนภูมิพล
* เขื่อนคอนกรีตแบบค้ำยัน หรือแบบครีบ (Buttress dam) เขื่อนประเภทนี้จะมีลักษณะเป็นรูปแผ่นคอนกรีตและมีค้ำยันด้านหลัง

## อ้างอิง
* การชลประทาน 
* อลังการ"เขื่อนภูมิพล"เขื่อนคอนกรีตโค้งหนึ่งเดียวในเมืองไทย 

หมวดหมู่:เขื่อน
ชุดตัวอักษรฮีบรู

**ชุดตัวอักษรฮีบรู** (, ) นักวิชาการหลายคนเรียกเป็น **[[Ktav Ashuri]]**, **อักษรยิว**, **อักษรเหลี่ยม** และ **อักษรบล็อก** เป็นอักษรไร้สระที่ใช้เขียนภาษาฮีบรูและกลุ่มภาษายิวอื่น ๆ โดยเฉพาะภาษายิดดิช ลาดิโน, ยิวอาหรับ และยิวเปอร์เซีย ในภาษาฮีบรูสมัยใหม่มีการนำเข้าสระมากขึ้น อักษรนี้ยังใช้เขียนภาษาอาหรับเลอวานต์แบบไม่เป็นทางการในอิสราเอล โดยเฉพาะในบรรดาชาวดรูซ อักษรนี้แยกจากชุดตัวอักษรแอราเมอิกจักรวรรดิที่รุ่งเรืองในช่วงจักรวรรดิอะคีเมนิด และสืบมาจากชุดตัวอักษรฟินิเชีย

อักษรนี้เขียนจากขวาไปซ้ายในแนวนอน ตัวอักษรบางตัว เช่น กาฟ (), เมม (), นุน (),  ฟี () และซาดดี () มีรูปท้ายคำ ซึ่งจะพบในตำแหน่งสุดท้ายของคำเท่านั้น ไม่มีตัวเลข ใช้เลขอารบิกแทน สระเสียงยาวกำหนดโดยตัว อะเลฟ (), วาว () และโยด/ยุด () ไม่แสดงสระเสียงสั้นยกเว้นในไบเบิล กวีนิพนธ์ และหนังสือสำหรับเด็กและชาวต่างชาติ

## ประวัติ
300px|thumb|อักษรฮีบรูโบราณ
[300px|thumb|''[อเล็ปโป โคเด็กซ์* (Aleppo Codex), [[ตัวบทมาโซเรต]] ราวศตวรรษที่ 10 ของ[[คัมภีร์ฮีบรู]] แสดงข้อความใน[[หนังสือโยชูวา]] 1:1]]

==คำอธิบายทั่วไป==

===พยัญชนะ===


==รูปแบบอักษร==


==ค่าตัวเลขของอักษร==


หลังรับวิธีการใช้อักษรเป็นค่าตัวเลขจากกรีก อักษรฮีบรูจึงมีการใช้งานแทนค่าตัวเลขในช่วงปลายศตวรรษที่ 2 ก่อน ค.ศ. และทำหน้าที่ทางคณิตศาสตร์มาประมาณหนึ่งพันปี ปัจจุบันสัญลักษณ์ตัวอักษรและตัวเลขใช้ในบริบทเฉพาะเท่านั้น ้ช่น ระบุวันที่ใน[[ปฏิทินฮีบรู]], ระบุเกรดชั้นเรียนในอิสราเอล และอื่น ๆ




เลข 500, 600, 700, 800 และ 900 โดยทั่วไปเขียนเป็น , , ,  และ  ตามลำดับ
การเพิ่ม [[geresh]] ("") ที่อักษรเป็นตัวคูณกับ 1,000 เช่น ปี 5778 เขียนด้วยอักษรฮีบรูเป็น  โดยที่  เท่ากับ 5000 และ  เท่ากับ 778

== ยูนิโคด ==
อักษรฮีบรูมีช่วงหลักอยู่ที่ U+0590-U+05FF และมีรูปแบบอักษรอีกจำนวนหนึ่งที่ U+FB1D-U+FB4F



==หมายเหตุ==
<sup>a</sup>"Alef-bet" โดยทั่วไปเขียนในอักษรฮีบรูโดยไม่มี ** (, "ยัติภังค์[ฮีบรู]"),  ตรงกันข้ามกับแบบที่มียัติภังค์ 

== อ้างอิง ==


==บรรณานุกรม==
*  ff.
* 
* 
* 
* 
* [https://books.google.com/books?id=momIk7nVNdkC Hoffman, Joel M. 2004. *In the Beginning: A Short History of the Hebrew Language.* New York: New York University Press.]
* 
* 
* [http://www.adath-shalom.ca/history_of_hebrew.htm Steinberg, David. *History of the Hebrew Language.''] 

## แหล่งข้อมูลอื่น

### ทั่วไป

* How to draw letters
* Official Unicode standards document for Hebrew
* Unicode collation charts—including Hebrew letters, sorted by shape

### แป้นพิมพ์
* LiteType.com – Virtual & Interactive Hebrew Keyboard
* Mikledet.com – For typing Hebrew with an English keyboard (Hebrew keyboard|Hebrew layout)
* Prize Find: Oldest Hebrew Inscription  Biblical Archaeology Review

ฮีบรู
ทรงแปดหน้าปลายตัด

thumb|ทรงแปดหน้าปลายตัด
**ทรงแปดหน้าปลายตัด** () เป็นทรงหลายหน้า (polyhedron) ที่ประกอบด้วยหน้ารูปหกเหลี่ยมด้านเท่ามุมเท่า 8 หน้า และหน้ารูปสี่เหลี่ยมจัตุรัส 6 หน้า รวม 14 หน้า โดยหน้ารูปสี่เหลี่ยมทุกหน้าจะล้อมรอบด้วยหน้าหกเหลี่ยม 4 หน้า มี 24 จุดยอด 36 ขอบ และเป็นหนึ่งในทรงตันอาร์คิมิดีส (Archimedean solid)

รูปทรงนี้เกิดจากการนำทรงแปดหน้าปรกติ (regular octahedron) มาตัดปลายที่จุดยอดทั้ง 6 จุด เพื่อทำให้หน้ารูปสามเหลี่ยมด้านเท่ากลายเป็นรูปหกเหลี่ยม และมุมที่ตัดนั้นก็จะกลายเป็นรูปสี่เหลี่ยมจัตุรัส

## พื้นที่ผิวและปริมาตร
thumb|ทรงแปดหน้าปลายตัดที่คลี่ออก
พื้นที่ผิว *A* และปริมาตร *V* ของทรงแปดหน้าปลายตัด ที่มีความยาวขอบทุกด้านเท่ากับ *a* คำนวณได้ด้วยสูตร
::A = (6+12\sqrt{3}) a^2 \approx 26.7846097a^2
::V = 8\sqrt{2} a^3 \approx 11.3137085a^3

## อ้างอิง

*  (Section 3-9)

## แหล่งข้อมูลอื่น
* 

หมวดหมู่:ทรงหลายหน้า
หมวดหมู่:ทรงตันอาร์คิมิดีส
อักษรไทลื้อ

thumb|ป้ายไชนาโพสต์ในอักษรไทลื้อใหม่ (ข้างบนอักษรจีน) ที่บ่อหาน มณฑลยูนนาน อ่านว่า ''hoŋ⁴ faːk¹ haːi¹ tsoŋ⁵ ko⁶'' ("โฮงฝากหายโจ๋งโก่" แปลว่า สำนักงานการไปรษณีย์ประเทศจีน)

**อักษรไทลื้อใหม่** (ᦟᦲᧅᦷᦎᦺᦑᦟᦹᧉ *"หลิกโต๊ไตหลื่อ"*) หรือเรียกอีกชื่อว่า สิบสองปันนาไต่ และอักษรไทตัวย่อ เป็นอักษรสระประกอบที่ใช้เขียนภาษาไทลื้อ โดยพัฒนาในประเทศจีนช่วงคริสต์ทศวรรษ 1950 อักษรไทลื้อใหม่มีฐานจากอักษรธรรมล้านนาที่พัฒนาขึ้นใน  รัฐบาลจีนสนับสนุนอักษรนี้ไว้แทนที่อักษรแบบเก่า อย่างไรก็ตาม เนื่องจากไม่มีการบังคับสอนด้วยอักษรนี้ ทำให้หลายคนไม่สามารถอ่านอักษรไทลื้อใหม่ได้ นอกจากนี้ ชุมชนชาวไทลื้อในประเทศพม่า, ลาว, ไทย และเวียดนามยังคงใช้อักษรธรรมล้านนาต่อไป

## ประวัติ
### อักษรไทลื้อเก่า
มีลักษณะใกล้เคียงกับอักษรล้านนา เนื่องจากได้รับอิทธิพลทางศาสนาพุทธจากอาณาจักรล้านนา

### อักษรไทลื้อใหม่
พัฒนามาจากอักษรไทลื้อเก่าเมื่อราว พ.ศ. 2493 เพื่อใช้แทนอักษรเดิมที่ใช้มาตั้งแต่ พ.ศ. 1743 อักษรแบ่งเป็นอักษรสูงกับอักษรต่ำ พยัญชนะที่เป็นตัวสะกดจะมีรูปเฉพาะ รัฐบาลจีนได้รณรงค์ให้ชาวไทลื้อในจีนใช้อักษรนี้ แต่หลังจาก พ.ศ. 2523 ชาวไทลื้อได้รื้อฟื้นอักษรแบบเดิมขึ้นมาอีก ส่วนชาวไทลื้อในลาว พม่าและไทย ยังใช้อักษรแบบเดิมอยู่

## พยัญชนะ
### ต้น
พยัญชนะมักมาเป็นคู่เพื่อระบุเสียงวรรณยุกต์ 2 อัน (สูงและต่ำ) ซึ่งคล้ายกับอักษรไทยและอักษรลาว

### ท้าย
พยัญชนะท้ายไม่มีเสียงท้ายดั้งเดิมเป็นสระ /a/ แต่จะมีรูปพยัญชนะหน้าดัดแปลงเป็นเครื่องหมายวิราม ลักษณะคล้ายตะขอ:

## สระ
พยัญชนะมีสระดั้งเดิมเป็นสระ /a/
ในตารางข้างล่าง '◌' แสดงเป็นพยัญชนะและใช้ระบุที่ตั้งของสระหลายแบบ:

## วรรณยุกต์
อักษรไทลื้อใหม่มีสัญลักษณ์วรรณยุกต์สองแบบที่ท้ายพยางค์:  และ 
เนื่องจากการแสดงวรรณยุกต์ 2 เสียงต้องใช้พยัญชนะ 2 ตัว เครื่องหมายเสียงวรรณยุกต์จึงสามารถแสดงรูปวรรณยุกต์เฉพาะได้ 6 เสียง:

## อักษรย่อ
มีการใช้อักษรย่อแค่สองตัวอักษร:
* คำว่า  และ (/lɛʔ˧/) สามารถย่อได้เป็น 
* คำว่า  แล้ว (/lɛu˩/) สามารถย่อได้เป็น 

## ตัวเลข
อักษรไทลื้อมีชุดตัวเลขของตัวเอง:

ถ้าเลข  อาจสับสนกับสระ  จะมีการใช้รูปอักขระเลขหนึ่งอีกแบบ () แทน

## ยูนิโคด

## ดูเพิ่ม
* อักษรไทธรรม
* อักษรไทใต้คง

## อ้างอิง

* อักษรไทลื้อ

ทไลื้อ
อักษรสวยัมภู

**อักษรซอย็อมบอ** () หรือ **อักษรสวยัมภู** () เป็นอักษรสระประกอบที่ชญานวัชระ พระสงฆ์และนักวิชาการ พัฒนาใน ค.ศ. 1686 เพื่อเขียนภาษามองโกเลีย และยังใช้เขียนภาษาทิเบตและภาษาสันสกฤตด้วย

สัญลักษณ์ซอย็อมบอ อักษรพิเศษสำหรับอักษรนี้ กลายเป็นสัญลักษณ์ประจำชาติของมองโกเลีย และปรากฏบนธงชาติและตราแผ่นดินมองโกเลียตั้งแต่ ค.ศ. 1911 และในเงินกับแสตมป์

## การสร้าง
ชญานวัชระ () ผู้นำทางจิตวิญญาณคนแรกของศาสนาพุทธแบบทิเบตในมองโกเลีย เป็นผู้ออกแบบอักษรนี้ใน ค.ศ. 1686 ท่านยังประดิษฐ์อักษรอีกชนิดในเวลาเดียวกัน คือ อักษรชญานวัชระทรงเหลี่ยม อักษรสวยัมภูเป็นอักษรมอลโกลที่สี่ สร้างขึ้นหลังการประดิษฐ์ Clear Script เพียง 38 ปี

ระบบพยางค์ดูเหมือนอิงจากอักษรเทวนาครี ส่วนรูปร่างฐานของอักษรมาจากอักษรรัญชนา รายละเอียดอักษรแต่ละตัวคล้ายคลึงกับระบบการเขียนมองโกเลียแบบดั้งเดิมและอักษรเตอร์กิกเก่า

## การใช้งาน
framed|right|ตัวอย่างอักษรสวยัมภู อ่านว่า "อนโดร์ เกเกน ซานาบาซาร์"
ชาวมองโกลตะวันออกใช้อักษรนี้ในพิธีกรรมและตกแต่งเป็นหลัก ชญานวัชระได้สร้างอักษรนี้ขึ้นเพื่อแปลตำราทางพุทธศาสนาจากภาษาสันสกฤตหรือทิเบต และทั้งเขาและลูกศิษย์ต่างก็ใช้อักษรนี้อย่างกว้างขวางเพื่อจุดประสงค์ดังกล่าว

## อักษร

### พยัญชนะ

#### มองโกล

ภาษามองโกลมีพยัญชนะสวยัมภูชุดย่อยที่ใช้การออกเสียงเฉพาะภาษามองโกล

ในภาษามองโกล พยัญชนะท้ายเขียนด้วยอักษรฐานรูปย่อด้านใต้ขอบรูปอักษร ในกรณีที่อาจขัดกับสระ u หรือ ü ตัวสระจะเขียนที่ด้านซ้าย

#### สันสกฤตและทิเบต
ในภาษาสันสกฤตและทิเบต กลุ่มพยัญชนะส่วนใหญ่สามารถเขียนด้วยการต่อกันในแนวตั้งสูงถึง 3 พยัญชนะในขอบรูปเดียวกัน 

กลุ่มพยัญชนะที่เริ่มต้นด้วย  *ra*,  *la*,  *śa* หรือ  *sa* พยัญชนะแรกสามารถลดรูปเป็นอุปสรรคขนาดเล็กเขียนที่ด้านซ้ายของสามเหลี่ยมหลักของอักษรถัดไป เช่น พยางค์  *rka* สามารถเขียนเป็น 

### สระ
พยัญชนะในอักษรสวยัมภูมีเสียงสระ *a* อยู่ในตัว เช่นเดียวกันอักษรพราหมีอื่น ๆ เช่น อักษร  ออกเสียงว่า *ka* พยัญชนะที่มีเสียงสระอื่น ๆ สร้างขึ้นด้วยการเพิ่มสัญลักษณ์สระที่ฐานตัวอักษร เช่น พยางค์  *ki* สร้างขึ้ยด้วยการเพิ่มเครื่องหมายเสริมสัทอักษรสระ  ใน  

ภาษามองโกลมีสระ 7 เสียง ทั้งหมดมีรูปสั้นและรูปยาว รูปยาวระบุด้วยสัญลักษณ์ยาว 
สระประสมสองเสียงแทนด้วยการเพิ่มสัญลักษณ์สระประสมสองเสียงหนึ่งเข้าในพยางค์

ภาษาสันสกฤตยังมีพยัญชนะแกนพยางค์ ṛ และ ḷ ที่ทำหน้าที่เป็นสระและอาจมีเสียงสั้นหรือยาว การถอดเสียงสันสกฤตยังมีเครื่องหมายเสริมสัทอักษรสระสองอัน คือ *[[นิคหิต|อนุสวาร]]*  ที่ระบุว่าสระนี่ทำให้เป็นเสียงนาสิก และ *[[วิสรรชนีย์|visarga]]*  ที่ระบุเสียง post-vocalic aspiration

## อ้างอิง

## แหล่งข้อมูลอื่น
*Soyombo script – Omniglot
* Soyombo fonts (TeX/Metafont)
* Soyombo fonts (TTF)

## อ่านเพิ่ม
* Соёмбын нууц ба синергетик. Эмхэтгэсэн Б. Болдсайхан, Б. Батсанаа, Ц. Оюунцэцэг. Улаанбаатар, 2005. [Secrets and Synergies of Soyombo. Compiled by B. Boldsaikhan, B. Batsanaa, C. Oyunceceg. Ulaanbaatar, 2005.]

ซอย็อมบอ
อักษรสิเลฏินาครี

**อักษรสิเลฏินาครี** ใกล้เคียงกับอักษรไกถีของรัฐพิหาร จุดกำเนิดยังไม่แน่ชัด เริ่มพบครั้งแรกเมื่อราว พ.ศ. 2092 – 2317 เชื่อกันว่าสร้างขึ้นโดยนักบุญ ชาจาลันและคณะที่พูดภาษาอาหรับ เพื่อใช้เขียนภาษาสิเลฏี เมื่อประมาณ พ.ศ. 2200 ภาษาเปอร์เซียกลายเป็นภาษาราชการในรัฐที่ปกครองด้วยสุลต่าน และมีการนำอักษรอาหรับดัดแปลงมาใช้ อักษรนี้จึงใช้ในชีวิตประจำวันเท่านั้น 

พ.ศ. 2403 ชาวสิลเหติชื่อ มวลวี อับดุลการิม ผู้เรียนทางด้านธุรกิจการพิมพ์ในยุโรปหลายปี ได้คิดค้นแม่พิมพ์ไม้เพื่อพิมพ์ภาษาสิเลฏีด้วยอักษรนี้ เขาจัดตั้งสำนักพิมพ์อิสลามขึ้น การพิมพ์เริ่มเมื่อ พ.ศ. 2413 สิ้นสุดเมื่อ พ.ศ. 2513 อักษรนี้เขียนจากซ้ายไปขวาแต่หนังสือที่พิมพ์ด้วยอักษรนี้จะเรียงหน้าจากขวาไปซ้าย ทำให้ปกแรกของหนังสือในภาษานี้ตรงกับปกหลังของหนังสืออื่น

## ใช้เขียน
* ภาษาสิเลฏที่อยู่ในกลุ่มอินโด-ยุโรปตะวันออก มีผู้พูด 10 ล้านคนในบังกลาเทศและอินเดีย ใกล้เคียงกับภาษาเบงกอล

## ยูนิโคด

## อ้างอิง
* อักษรสิเลฏินาครี

สิลเฏินาครี
คิวบอกทาฮีดรอนปลายตัด

**คิวบอกทาฮีดรอนปลายตัด** () เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัส 12 หน้า หน้ารูปหกเหลี่ยมด้านเท่ามุมเท่า 8 หน้า และหน้ารูปแปดเหลี่ยมด้านเท่ามุมเท่า 6 หน้า รวม 26 หน้า แต่หน้าเรียงตัวโดยไม่มีหน้าชนิดเดียวกันอยู่ติดกัน ทรงนี้มี 48 จุดยอด 72 ขอบ และเป็นทรงตันอาร์คิมิดีส (Archimedean solid)

## ชื่ออื่น ๆ
รูปทรงนี้ยังมีชื่อเรียกอื่น ๆ อีก เช่น
* รอมบิคิวบอกทาฮีดรอนใหญ่ (great rhombicuboctahedron)
* รอมบิทรันเคตคิวบอกทาฮีดรอน (rhombitruncated cuboctahedron)
* ออมนิทรันเคตคิวบอกทาฮีดรอน (omnitruncated cuboctahedron)

สำหรับชื่อ *คิวบอกทาฮีดรอนปลายตัด* ได้การตั้งขึ้นโดย โยฮันน์ เคปเลอร์ (Johannes Kepler) ซึ่งเป็นการเข้าใจผิด เนื่องจากถ้านำเอาคิวบอกทาฮีดรอน (cuboctahedron) มาตัดปลายจริง ๆ จะได้ส่วนที่ตัดเป็นหน้ารูปสี่เหลี่ยมผืนผ้าไม่ใช่จัตุรัส

ส่วนชื่อ *รอมบิคิวบอกทาฮีดรอนใหญ่* อาจจะทำให้สับสนกับอีกรูปทรงหนึ่งที่มีชื่อเดียวกันคือ รอมบิคิวบอกทาฮีดรอนใหญ่เอกรูป (uniform great rhombicuboctahedron) ซึ่งไม่ใช่ทรงหลายหน้าแบบนูน (nonconvex)

## พื้นที่ผิวและปริมาตร
thumb|250px|คิวบอกทาฮีดรอนปลายตัดที่คลี่ออก
พื้นที่ผิว *A* และปริมาตร *V* ของคิวบอกทาฮีดรอนปลายตัด ที่มีความยาวขอบทุกด้านเท่ากับ *a* สามารถคำนวณได้ดังนี้
::A = 12(2+\sqrt{2}+\sqrt{3}) a^2 \approx 61.7551724a^2
::V = (22+14\sqrt{2}) a^3 \approx 41.7989899a^3

## พิกัดคาร์ทีเซียน
พิกัดคาร์ทีเซียนของจุดยอดของคิวบอกทาฮีดรอนปลายตัด สามารถกำหนดพิกัดได้ดังนี้
:: (±1, ±(1+√2) , ±(1+√8))
โดยมีความยาวของขอบทุกด้านเท่ากับ 2 หน่วย

## อ้างอิง

*  (Section 3-9)

## ดูเพิ่ม
* ทรงลูกบาศก์ (cube)
* คิวบอกทาฮีดรอน (cuboctahedron)
* ทรงแปดหน้า (octahedron)
* ทรงสามสิบสองหน้าปลายตัด (truncated icosidodecahedron)

## แหล่งข้อมูลอื่น
* 
* The Uniform Polyhedra
* Virtual Reality Polyhedra The Encyclopedia of Polyhedra

หมวดหมู่:ทรงหลายหน้า
หมวดหมู่:ทรงตันอาร์คิมิดีส
อักษรโสรัง สมเป็ง

**อักษรโสรัง สมเป็ง** ใช้เขียนภาษาโสราที่มีผู้พูดในประเทศอินเดีย 300,000 คน อักษรนี้คิดค้นโดยมันเกย โกแมนโก (Mangei Gomango) ใน ค.ศ. 1936 เพื่อเขียนเนื้อหาในเชิงศาสนา เขายังคุ้นชินกับภาษาโอริยา, ภาษาเตลูกู และภาษาอังกฤษ

นอกจากนี้ ภาษาโสรายังสามารถเขียนด้วยอักษรละติน โอริยา และเตลูกู

## ตัวอักษร

## ตัวเลข

## ภาพ

File:Saura Script invented by Mangei Gomango.jpg|ภาษาโสราในอักษรโสรา สมเป็งและอักษรโอริยา


## อ้างอิง

สโรัง สมเป็ง
อักษรบัสซา

**อักษรบัสซา** (Bassa alphabet) จุดกำเนิดยังคลุมเครือ ชื่อในภาษาบัสซาคือวาห์ แปลว่าขว้างเครื่องหมายออกไป เริ่มใช้ในไลบีเรียเมื่อราว พ.ศ. 2400 ซึ่งในช่วงดังกล่าว ดร. โฟล ดาร์วิน ลิวอิส (Flo Darvin Lewis) ชาวบัสซาพบว่าอดีตทาสชาวบัสซาที่ยังคงอยู่ในบราซิลและหมู่เกาะอินดีสตะวันตกใช้อักษรนี้โดยที่ ดร.ลิวอิสไม่เคยเห็นมาก่อน เขาพยายามเรียนรู้ด้วยตนเองและนำกลับไปเผยแพร่ที่ไลบีเรีย  และเริ่มพิมพ์หนังสือด้วยอักษรบัสซา รวมทั้งตั้งโรงเรียนเพื่อสอนอักษรนี้ ปัจจุบัน สมาคมบัสซา วาห์ เป็นผู้ส่งเสริมการใช้อักษรนี้ แสดงวรรณยุกต์ด้วยจุดและเครื่องหมาย – ภายในอักษรที่เป็นสระ 
## ใช้เขียน
* ภาษาบัสซา ซึ่งมีผู้พูดในไลบีเรียราว 300,000 คน
## อ้างอิง
* อักษรบัสซา

บัสซา
ลูกอี๋ลั่ย

**ลูกอี๋ลั่ย** เป็นขนมชนิดหนึ่ง ลักษณะเป็นแป้งข้าวเหนียวที่ห่อไส้ เช่น ไส้งาดำ ไส้ดอกกุหลาบ ไส้ลูกจ๋อทุบ ไส้ดอกเกว้ย และไส้เชอร์รี่ ซึ่งเป็นขนมที่มีชื่อเสียงของเมืองเฉิงตู มณฑลเสฉวน

## อ้างอิง
*ลูกอี๋ลั่ยของเมืองเฉิงตู โดย ซีอาร์ไอ

หมวดหมู่:อาหารจีน
หมวดหมู่:มณฑลเสฉวน
คณะนาฏศิลป์คนพิการแห่งชาติจีน

**คณะนาฏศิลป์คนพิการแห่งชาติจีน** ประกอบด้วยสมาชิกที่เป็นคนพิการหูหนวกและเป็นใบ้ มีการแสดงที่มีชื่อเสียงคือ "นาฏศิลป์กวนอิมพันมือ" โดยแสดงทั้งที่ไม่ได้ยินจังหวะและเสียงดนตรี และเมื่อวันที่ 7 มิถุนายน พ.ศ. 2550 องค์กรยูเนสโกของสหประชาชาติได้มอบรางวัล "ศิลปินสันติภาพ" แก่ คณะนาฏศิลป์คนพิการแห่งชาติจีน

## อ้างอิง

## แหล่งข้อมูลอื่น
* อลังการกวนอิมพันมือ ฉลองครองราชย์60ปี 

หมวดหมู่:ศิลปะการแสดงจีน
หมวดหมู่:คนพิการ
เพนเทียมโปร

thumb|ซีพียูเพนเทียมโปร

**เพนเทียมโปร** (Pentium Pro) เป็นหน่วยประมวลผลภายใต้ชื่อเพนเทียม โดยเป็นซีพียูรุ่นที่ 6 โดยใช้สถาปัตยกรรม P6 ที่ออกแบบมาใช้กับคำสั่งแบบ 32 บิตเท่านั้น ส่วนคำสั่งแบบ 16 บิต สามารถทำงานได้แต่ก็ยังไม่สามารถทำงานได้เร็วเท่ากับคำสั่งแบบ 32 บิต ในขณะที่การพัฒนาทาง

อินเทลคาดว่าคำสั่งแบบ 16 บิต จะถูกแทนที่ด้วยคำสั่งแบบ 32 บิต เมื่อหน่วยประมวลผลนี้ออกจำหน่าย แต่เมื่อเพนเทียมโปร ออกจำหน่าย ในท้องตลาดก็ยังมีโปรแกรม 16 บิตอยู่มากมาย ทำให้เพนเทียมโปรไม่เป็นที่นิยมในผู้ใช้ทั่วไป แต่เพนเทียมโปรนิยมใช้กันมากในเครื่องเซิร์ฟเวอร์ เนื่องจากมีหน่วยความจำแคช L2 ที่ทำงานความเร็วเดียวกับหน่วยประมวลผล ทำให้ไม่มีปัญหาคอขวด

## อ้างอิง
* p. 1, The Pentium Chronicles: The People, Passion, and Politics Behind Intel's Landmark Chips, Robert P. Colwell, Wiley, 2006, ISBN 978-0-471-73617-2.

หมวดหมู่:อินเทล
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา

**คณะวิศวกรรมศาสตร์ มหาวิทยาลัยเทคโนโลยีราชมงคลล้านนา** เป็น 1 ใน 4 คณะแรกตั้งของมหาวิทยาลัยเทคโนโลยีราชมงคลล้านนา ตั้งอยู่เลขที่ 128 ถนนห้วยแก้ว อำเภอเมืองเชียงใหม่ จังหวัดเชียงใหม่ แบ่งออกเป็น 4 สาขา(ภาควิชา)

## ประวัติคณะ

คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิศวกรรมศาสตร์ขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) ระดับปริญญาตรี ในหลักสูตรวิศวกรรมศาสตร์ ครุศาสตร์อุตสาหกรรม และอุตสาหกรรมศาสตร์ และระดับปริญญาโท ในหลักสูตร วิศวกรรมศาสตร์

### รายนามคณบดี
# ผศ.สนิท พิพิธสมบัติ (พ.ศ. 2550 - พ.ศ. 2554)
# ผศ.สุรศักดิ์ อยู่สวัสดิ์ (พ.ศ. 2554 - พ.ศ. 2557)
# ผศ.ดร.กิจจา ไชยทนุ (พ.ศ. 2558 - พ.ศ. 2566)
# ผศ.สุรศักดิ์ อยู่สวัสดิ์ (พ.ศ. 2566 - พ.ศ. 2567)
# รศ.ดร.วัชรินทร์ สิทธิเจริญ (พ.ศ. 2567 - พ.ศ. 2568) รักษาการ
# ผศ.ดร.นพพร พัชรประกิติ (พ.ศ. 2568 - ปัจจุบัน)

## การศึกษา
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา จัดการศึกษาใน 6 เขตพื้นที่ของมหาวิทยาลัย ได้แก่ เขตพื้นที่ภาคพายัพเชียงใหม่ เขตพื้นที่ลำปาง เขตพื้นที่เชียงราย เขตพื้นที่น่าน เขตพื้นที่พิษณุโลก และเขตพื้นที่ตาก

จัดการเรียนการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) ระดับปริญญาตรี ปริญญาโท และปริญญาเอก มีจำนวนนักศึกษารวมทั้งสิ้น 7,741 คน กระจายตัวตามเขตพื้นที่ต่าง ๆ ได้แก่
* เชียงราย 1,024 คน
* เชียงใหม่ 3,796 คน
* ตาก 2,037 คน
* น่าน 287 คน
* พิษณุโลก 304 คน
* ลำปาง 293 คน

## หน่วยงานและหลักสูตร


## กิจกรรมนักศึกษา

มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
* **สโมสรนักศึกษาคณะ** เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร
* **ชมรม** เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน

## การรับรองมาตรฐานการศึกษา
คณะวิศวกรรมศาสตร์ ได้รับการประเมินคุณภาพการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2550 กลุ่มสาขาวิชาวิศวกรรมศาสตร์ ได้รับผลการประเมินในระดับ "ดี" คะแนนเฉลี่ยเท่ากับ 2.94

## บุคคลที่มีชื่อเสียงจากคณะ
* นายชัยยง เอื้อวิริยานุกูล อธิการบดีมหาวิทยาลัยเทคโนโลยีราชมงคลล้านนา อดีตอาจารย์สาขาวิศวกรรมไฟฟ้า
* รศ.ดร.นำยุทธ สงค์ธนาพิทักษ์ อธิการบดีมหาวิทยาลัยเทคโนโลยีราชมงคธัญบุรี อดีตอาจารย์สาขาวิศวกรรมไฟฟ้า
* นายถาวร เกียรติไชยากร อดีตวุฒิสมาชิก ศิษย์เก่าช่างยนต์ ภาคพายัพ
* นายนพพล พิทักษ์โล่พานิช นักแสดง นักศึกษาเก่าเทคนิคคอมพิวเตอร์ ภาคพายัพ

## อ้างอิง

## แหล่งข้อมูลอื่น

* http://engineering.rmutl.ac.th

ว
ราชมงคลล้านนา
ราชมงคลล้านนา
กระสวยอวกาศแอตแลนติส

[200px|thumb|right|''แอตแลนติส'' บนฐานปล่อยยาน 39A ก่อนเริ่มเที่ยวบิน [:en:STS-129|STS-129]]
**กระสวยอวกาศ ''แอตแลนติส**'' () เป็นกระสวยอวกาศลำที่ 4 ขององค์การนาซา สหรัฐอเมริกา หมายเลขประจำยาน คือ OV-104 (กระสวยอวกาศลำอื่นได้แก่ ดิสคัฟเวอรี และ เอนเดฟเวอร์)

กระสวยอวกาศแอตแลนติส ถูกตั้งชื่อตามเรือสำรวจหลักของสถาบันสมุทรศาสตร์ เริ่มทำการบินครั้งแรกในเที่ยวบิน STS-51-J วันที่ 19 มกราคม พ.ศ. 2528 ในฐานะยานขนส่งอวกาศลำที่ 4 ของสหรัฐอเมริกา มูลค่า 3 พันล้านดอลลาร์ 

ในปี พ.ศ. 2551 (2008) นาซาได้รักษาและยืดอายุการใช้งานของกระสวยอวกาศแอตแลนติส ให้สามารถปฏิบัติภารกิจจนถึงปี พ.ศ. 2553 (2010) เพื่อให้จบโครงการกระสวยอวกาศ โดยเดิมนาซาตั้งใจจะปลดเกษียณกระสวยอวกาศแอตแลนติสในปี พ.ศ. 2551 (2008)

## ประวัติ
เที่ยวบินแรกของแอตแลนติสในเที่ยวบินที่ STS-51-J เมื่อเดืนตุลาคม พ.ศ. 2528 (1985) ซึ่งการบินครั้งนี้เป็นหนึ่งในห้าภารกิจที่ลูกเรือในยานทำการปฏิบัติเกี่ยวกับด้านการทหาร แอตแลนติสได้บินอีกหนึ่งเที่ยวบินในเที่ยวบิน STS-61-B ก่อนที่จะเกิดเหตุการณ์โศกนาฏกรรมกระสวยอวกาศแชลเลนเจอร์ในปี พ.ศ. 2529 (1986)

ต่อมาในปี พ.ศ. 2538 (1995) ที่เที่ยวบินที่ STS-71 แอตแลนติสได้ทำการบินเทียบท่ากับสถานีอวกาศเมียร์ (สถานีอวกาศของประเทศรัฐเซีย) ในโครงการกระสวยอวกาศ-สถานีอวกาศเมียร์

### Construction milestones

## รายการเที่ยวบิน

 * No Earlier Than (Tentative)
 ** To Be Determined

## ปัญหา

## แกลเลอรี่




### Tribute and mission insignias





## ภารกิจ
* วันที่ 9 มิถุนายน พ.ศ. 2550 ยานขนส่งอวกาศแอตแลนติส ปฏิบัติภารกิจเป็นเวลา 11 วัน นักบินอวกาศ 7 คน บนยานแอตแลนติสทำหน้าที่ติดตั้งโครงยึดน้ำหนัก 16 ตัน บนสถานีอวกาศนานาชาติ หรือไอเอสเอส และนำแผงรับพลังงานแสงอาทิตย์และแบตเตอรี่ไปยังสถานีอวกาศ

## อ้างอิง

หมวดหมู่:กระสวยอวกาศ
หมวดหมู่:นาซา
อุดม ตันติประสงค์ชัย

**อุดม ตันติประสงค์ชัย** (พ.ศ. 2498-16 มกราคม 2564) เป็นนักธุรกิจชาวไทย ซีอีโอของอดีตสายการบิน โอเรียนท์ ไทย แอร์ไลน์ และ วัน-ทู-โก

## ประวัติ

อุดม ตันติประสงค์ชัย เกิดเมื่อปี พ.ศ. 2498 ที่คลองเตย กรุงเทพมหานคร 
ในธุรกิจครอบครัวที่มีกิจการโรงฟอกหนังเล็กๆ ที่ปากน้ำ ไปเรียนที่ไต้หวันตั้งแต่อายุ 13 ปี โดยมีชื่อจีนว่า *"เฉิน สวย จิ่น"* ต่อมาได้ไปเรียนที่โรงเรียนช่างกลเครื่องบินที่ฮ่องกง อายุ 17 ปี อุดม กลับเมืองไทยและดำเนินธุรกิจส่งออกหนังฟอกไปฮ่องกง เนื่องจากมีหัวการค้าขายเก่ง ได้แปรรูปเศษหนังที่ไม่มีค่า ไขมันไขวัวขายไปทำสบู่ และส่งออกน้ำมันปาล์ม ทำสบู่ให้กับไต้หวัน และทำถุงมือส่งออกด้วย 

เขาตั้งบริษัทเทรดดิ้งส่งออกชื่อ Fuldaa (ตามชื่อเมืองฟุลดา ในประเทศเยอรมนี) เริ่มแรกส่งออกหนังฟอกไปต่างประเทศ พอวัตถุดิบหนังเริ่มขาดแคลนในไทย เขาจึงเสาะแสวงหาไปซื้อจากพม่า และขยายกิจการไปที่เวียดนาม ระหว่างปี พ.ศ. 2527 - พ.ศ. 2528 และในปี พ.ศ. 2531 เขาก็เริ่มธุรกิจค้าหนังและสิ่งทอในประเทศกัมพูชา

วันที่ 17 มกราคม 2564 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมฯพระราชทานหีบเชิงชาย ณ วัดเทพศิรินทราวาส

ต่อมาวันที่ 24 มกราคม 2564 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมฯให้จัดพิธีพระราชทานเพลิงศพ ณ วัดสระเกศ เวลา 17.00 นาฬิกา

## ธุรกิจสายการบิน

ตุลาคม พ.ศ. 2533 อุดม เริ่ม สายการบิน แคมโบเดีย อินเตอร์เนชั่นแนล แอร์ไลน์ (CIA) ซึ่งเป็นสายการบินแห่งชาติของกัมพูชา ในนามของบริษัท Fuldaa ที่ได้รับสัมปทานจากคณะรัฐมนตรีกัมพูชา เริ่มเปิดบินเที่ยวแรก เมื่อ พฤษภาคม พ.ศ. 2535 บินระหว่างกรุงเทพฯ-พนมเปญ และปิดลงเมื่อปี พ.ศ. 2537 และนำเครื่องบิน 3 ลำที่ต้องกลับมาตั้งหลักที่ประเทศไทย แต่ไม่มีใบอนุญาต ระหว่างที่รอใบอนุญาตในปี พ.ศ. 2537 นั้น อุดม ก็ได้รับการติดต่อจาก William Gatchalian ซึ่งเป็นเจ้าของโรงงานพลาสติกของฟิลิปปินส์ ให้ร่วมหุ้น 60-40% ทำสายการบิน แอร์ ฟิลิปปินส์ หลังจากรัฐบาลฟิลิปปินส์เปิดเสรีการบินในปี พ.ศ. 2537 และในปี พ.ศ. 2538 อุดม เริ่ม สายการบิน โอเรียนท์ ไทย แอร์ไลน์ เดิมใช้ชื่อว่า สายการบิน โอเรียนท์ เอ็กซ์เพรส แอร์ ให้บริการเที่ยวบินภายในประเทศระหว่างภูมิภาค บินจากเชียงใหม่ ไปยัง อุบลราชธานี อุดรธานี ขอนแก่น ฯลฯ จนกระทั่ง วันที่ 3 ธันวาคม พ.ศ. 2546 เริ่ม วัน ทู โก โดย สายการบิน โอเรียนท์ ไทย แอร์ไลน์ ซึ่งเป็นสายการบินราคาประหยัดสายการบินแรกของประเทศไทย ภายหลังวันที่ 16 กันยายน 2550 เครื่องบินสายการบิน วันทู โก ของนายอุดม เกิดอุบัติเหตุลื่นไถลออกนอกรันเวย์ที่สนามบินภูเก็ต ส่งผลให้ผู้โดยสารและนักบิน 90 คนเสียชีวิต และล่าสุด ศาลฝรั่งเศสมีคำตัดสินว่า นายอุดม มีความผิดฐานฆ่าผู้อื่นโดยเจตนา ให้ลงโทษจำคุกเป็นเวลา 4 ปี และ ปรับเป็นเงิน 2,517,000 บาท แต่แม้มีการออกหมายจับสากล แต่ที่ผ่านมา นายอุดม ไม่เคยถูกจับกุม และไม่ไปปรากฏตัวตามหมายเรียกของศาลฝรั่งเศส

## รางวัลที่ได้รับ
* ปริญญาศิลปศาสตรดุษฎีบัณฑิตกิตติมศักดิ์ สาขาวิชาการจัดการ ประจำปีการศึกษา 2554 จากมหาวิทยาลัยเกษมบัณฑิต 

## อ้างอิง
* สุปราณี คงนิรันดรสุข, อุดม ตันติประสงค์ชัย Who is Nuts! , นิตยสารผู้จัดการ, 5 กรกฎาคม พ.ศ. 2548

หมวดหมู่:บุคคลจากกรุงเทพมหานคร‎‎
หมวดหมู่:นักธุรกิจชาวไทย
คอนกรีตอัดแรง

**คอนกรีตอัดแรง** เป็นกระบวนการผลิตและเสริมแรงให้ชิ้นส่วน หรือองค์อาคารคอนกรีตให้สามารถรับน้ำหนักได้สูงมากขึ้น

## ประวัติ
* พ.ศ. 2429 P.H. Jackson วิศวกรชาวอเมริกัน ได้จดทะเบียนการก่อสร้างแผ่นพื้นคอนกรีตโดยการขันท่อนเหล็กเพื่อยึดพื้นคอนกรีตเข้าด้วยกัน ซึ่งวิธีการนี้ยังไม่ได้รับความนิยม เนื่องจากส่งผลให้ค่าใช้จ่ายในการก่อสร้างสูงขึ้น
* พ.ศ. 2431 C.E.W. Doehring วิศวกรชาวเยอรมัน ได้จะทะเบียนการก่อสร้างแผ่นพื้นคอนกรีตโดยการอัดแรงก่อนการรองรับน้ำหนักบรรทุกในประเทศเยอรมัน
* พ.ศ. 2451 CHARLES R. STEINER วิศวกรชาวอเมริกัน ได้ขอจดทะเบียนการก่อสร้างคอนกรีตเสริมเหล็ก โดยวิธีการขันน็อตเพื่อดึงเหล็กในขณะที่คอนกรีตกำลังเริ่มแห้งโดยวิธีการนี้ ก็ไม่ได้รับความนิยมอีกเช่นกัน
* พ.ศ. 2468 R.E. Dill ได้เสนอวิธีการใหม่คือ การใช้การเคลือบเหล็กด้วยสารที่ไม่ทำให้คอนกรีตเกาะกับเหล็ก ซึ่งเมื่อคอนกรีตหดตัวลงก็จะไม่ทำให้เหล็กนั้นหดตามลงไปด้วย ซึ่งวิธีการนี้ทำให้มีค่าใช้จ่ายในการใช้สารเคลือบเหล็กมากขึ้นไปอีก
* พ.ศ. 2471 E. Ereyssinet วิศวกรชาวฝรั่งเศส เริ่มใช้ลวดเหล็กซึ่งกำลังประลัยสูง 17,500 กก.ต่อตารางเซนติเมตร ในการผลิตคอนกรีตอัดแรง

## ประเภทอัดแรงก่อน
การอัดแรงประเภทนี้ จะทำการดึงลวดอัดแรงก่อน แล้วจึงหล่อคอนกรีต ตัวอย่างการอัดแรงประเภทนี้ได้แก่ เสาเข็ม คานสำเร็จรูป พื้นสำเร็จรูป เป็นต้น
## ประเภทอัดแรงภายหลัง
การอัดแรงประเภทนี้ จะหล่อคอนกรีตก่อนแล้วจึงทำการดึงลวดอัดแรงภายหลัง ตัวอย่างการอัดแรงประเภทนี้ได้แก่ พื้นแผ่นเรียบไร้คาน (Flat Plate) คานสะพาน (Girder)เป็นต้น

## อ้างอิง
;ประวัติคอนกรีตอัดแรง
* ประวัติคอนกรีตอัดแรง 

;มาตรฐานคอนกรีตอัดแรง
* มาตรฐานคอนกรีตอัดแรงของกรมโยธาธิการ มยธ. 102-2533 

;หนังสือ และบทเรียนออนไลน์
* T.Y. Lin, Design of Prestressed Concrete Structures, Wiley, 2001. ISBN 978-0-471-01898-8
* บทเรียน คอนกรีตอัดแรง Prestressed เบื้องต้น 

## แหล่งข้อมูลอื่น
* Prestressed Concrete Institute 
* Post-Tensioning Institute 
* Post-tensioned concrete comes of age - Comprehensive article on post-tensioned concrete, thought to be from **Concrete Construction** magazine.
* Prestressed Concrete Association of Pennsylvania
* Suncoast Post-Tension, LP  - One of the largest post-tensioning companies in the United States, their website contains several photos and brochures on post-tensioning.
* VSL Ltd - Worldwide post-tensioning company, their website contains multiple explanations on this technology.
* Schwager Davis  - American post-tensioning company, used in many bridges.
* Dywidag-Systems International - Worldwide post-tensioning company, their website has newsletters showing past projects.

หมวดหมู่:วัสดุก่อสร้าง
หมวดหมู่:การก่อสร้าง
หมวดหมู่:คอนกรีต
กรวด

thumb|right|250px|กรวด     **กรวด** วัสดุตะกอนชนิดหนึ่งที่ประกอบด้วยเศษหินหรือแร่ที่มีขนาดใหญ่กว่าทรายแต่เล็กกว่าก้อนหิน โดยมีเส้นผ่านศูนย์กลางประมาณ 2–64 มิลลิเมตร กรวดเกิดจากกระบวนการผุพัง กัดกร่อน และการพัดพาของหินตามธรรมชาติ มักพบตามลำน้ำ ชายฝั่งทะเล และบริเวณที่มีการสะสมตัวของตะกอน กรวดมีบทบาทสำคัญทั้งในทางธรณีวิทยาและการนำไปใช้ในงานก่อสร้างและงานภูมิทัศน์

### แหล่งกำเนิด
กรวดเกิดจากกระบวนการผุพังและการแตกสลายของหินต้นกำเนิดทั้งทางกายภาพ เคมี และชีวภาพ เมื่อเศษหินถูกพัดพาโดยน้ำ ลม ธารน้ำแข็ง หรือแรงโน้มถ่วง จะเกิดการเสียดสีและกระแทกจนมีขนาดเล็กลงและมีลักษณะกลมหรือมน กรวดมักสะสมตัวอยู่ตามลำน้ำ ที่ราบน้ำท่วมถึง ชายฝั่งทะเล และบริเวณเชิงเขา

### การจำแนกชนิด
กรวดสามารถจำแนกได้หลายลักษณะ ได้แก่

* **จำแนกตามแหล่งที่พบ**
** *กรวดแม่น้ำ* มีลักษณะกลมมน ผิวเรียบ
** *กรวดทะเล* ผิวเรียบจากการกระทำของคลื่น
** *กรวดภูเขา* มักมีเหลี่ยมคม เกิดจากการแตกหักของหินโดยตรง
* **จำแนกตามขนาด**   ตามมาตราตะกอนวิทยา กรวดมีขนาดเส้นผ่านศูนย์กลางประมาณ 2–64 มิลลิเมตร และอาจแบ่งย่อยเป็นกรวดละเอียด กรวดหยาบ และกรวดขนาดใหญ่

### การใช้งาน
กรวดถูกนำมาใช้ประโยชน์อย่างแพร่หลาย ได้แก่

* ใช้เป็นวัสดุผสมใน **งานก่อสร้าง** เช่น คอนกรีต ถนน และงานฐานราก
* ใช้ใน **งานภูมิทัศน์และการจัดสวน** เพื่อการตกแต่งและช่วยระบายน้ำ
* ใช้เป็นวัสดุกรองใน **ระบบบำบัดน้ำและการเกษตร**
* ใช้เป็นตัวอย่างศึกษาใน **ธรณีวิทยาและตะกอนวิทยา** เพื่อวิเคราะห์แหล่งกำเนิดและสภาพแวดล้อมในอดีต

หมวดหมู่:หิน
หมวดหมู่:วัสดุ
หมวดหมู่:วัสดุธรรมชาติ
ตุ๊กแกตาเขียว

**ตุ๊กแกตาเขียว** หรือ **ตุ๊กแกป่าไทย** (; ) เป็นตุ๊กแกชนิดหนึ่ง มีรูปร่าง ลักษณะคล้ายตุ๊กแกบ้าน (*G. gecko*) ทั่วไป แต่มีรูปร่างเล็กกว่า  มีส่วนหัวที่ยาวกว่า มีลวดลายที่เป็นระเบียบกว่าเป็นสีน้ำตาล และตามตัวและหางจะมีหนามเล็ก ๆ  มีจุดเด่น คือ มีดวงตาโตสีเขียว จะพบได้เฉพาะในถ้ำหินปูนในแถบจังหวัดสระบุรี และไม่กี่จังหวัดในพื้นที่ภาคกลาง ในประเทศไทยแห่งเดียวในโลกเท่านั้น

ออกหากินในเวลากลางคืน อาหารได้แก่ แมลงและสัตว์ต่าง ๆ ที่มีขนาดเล็กกว่า มีพฤติกรรมวางไข่บนต้นไม้ โดยจะวางไข่ได้เต็มที่ 2 ฟอง เท่านั้น โดยมีชื่อพ้องว่า *Gekko taylori* ที่ตั้งขึ้นเพื่อเป็นเกียรติแก่ เอ็ดเวิร์ด แฮร์ริสัน เทย์เลอร์ นักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน 

ปัจจุบัน เป็นสัตว์เลื้อยคลานชนิดหนึ่งที่หายาก ใกล้สูญพันธุ์

## อ้างอิง

 
## แหล่งข้อมูลอื่น
*Gekko siamensis GROSSMANN & ULBER, 1990 

หมวดหมู่:วงศ์จิ้งจกและตุ๊กแก
หมวดหมู่:สิ่งมีชีวิตเฉพาะถิ่น
หมวดหมู่:สัตว์ที่พบในประเทศไทย
ทรงสามสิบสองหน้าปลายตัด

thumb|ทรงสามสิบสองหน้าปลายตัด
**ทรงสามสิบสองหน้าปลายตัด** () เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัส 30 หน้า หน้ารูปหกเหลี่ยมด้านเท่ามุมเท่า 20 หน้า และหน้ารูปสิบเหลี่ยมด้านเท่ามุมเท่า 12 หน้า รวม 62 หน้า แต่หน้าเรียงตัวโดยไม่มีหน้าชนิดเดียวกันอยู่ติดกัน ทรงนี้มี 120 จุดยอด 180 ขอบ และเป็นทรงตันอาร์คิมิดีส (Archimedean solid)

## ชื่ออื่นๆ
รูปทรงนี้ยังมีชื่อเรียกอื่นๆ อีกเช่น
* รอมบิโคซิโดเดคาฮีดรอนใหญ่ (great rhombicosidodecahedron)
* รอมบิทรันเคตไอโคซิโดเดคาฮีดรอน (rhombitruncated icosidodecahedron)
* ออมนิทรันเคตไอโคซิโดเดคาฮีดรอน (omnitruncated icosidodecahedron)

สำหรับชื่อ *ทรงสามสิบสองหน้าปลายตัด* ได้การตั้งขึ้นโดย โยฮันน์ เคปเลอร์ (Johannes Kepler) ซึ่งเป็นการเข้าใจผิด เนื่องจากถ้านำเอาทรงสามสิบสองหน้า (icosidodecahedron) มาตัดปลายจริงๆ จะได้ส่วนที่ตัดเป็นหน้ารูปสี่เหลี่ยมผืนผ้าทองคำไม่ใช่จัตุรัส

ส่วนชื่อ *รอมบิโคซิโดเดคาฮีดรอนใหญ่* อาจจะทำให้สับสนกับอีกรูปทรงหนึ่งที่มีชื่อเดียวกันคือ รอมบิโคซิโดเดคาฮีดรอนใหญ่เอกรูป (uniform great rhombicosidodecahedron) ซึ่งไม่ใช่ทรงหลายหน้าแบบนูน (nonconvex)

## พื้นที่ผิวและปริมาตร
thumb|250px|ทรงสามสิบสองหน้าปลายตัดที่คลี่ออก
พื้นที่ผิว *A* และปริมาตร *V* ของทรงสามสิบสองหน้าปลายตัด ที่มีความยาวขอบทุกด้านเท่ากับ a สามารถคำนวณได้ดังนี้
::\begin{align}
A & = 30 \left [ 1 + \sqrt{ 2 \left ( 4 + \sqrt{5} + \sqrt{15+6\sqrt{6}} \right ) } \right ] a^2 \\
& \approx 175.031045a^2 \\
V & = ( 95 + 50\sqrt{5} ) a^3 \approx 206.803399a^3 \\
\end{align}

## พิกัดคาร์ทีเซียน
พิกัดคาร์ทีเซียนของจุดยอดของทรงสามสิบสองหน้าปลายตัด สามารถกำหนดพิกัดได้ดังนี้
:: (±1/τ, ±1/τ, ± (3+τ))
:: (±2/τ, ±τ, ± (1+2τ))
:: (±1/τ, ±τ2, ± (-1+3τ))
:: (± (-1+2τ) , ±2, ± (2+τ))
:: (±τ, ±3, ±2τ)
เมื่อ τ = (1+√5) /2 หรืออัตราส่วนทอง

## อ้างอิง

*  (Section 3-9)

## ดูเพิ่ม
* ทรงสิบสองหน้า (dodecahedron)
* ทรงยี่สิบหน้า (icosahedron)
* ทรงสามสิบสองหน้า (icosidodecahedron)
* คิวบอกทาฮีดรอนปลายตัด (truncated cuboctahedron)

## แหล่งข้อมูลอื่น
* 
* The Uniform Polyhedra
* Virtual Reality Polyhedra The Encyclopedia of Polyhedra

หมวดหมู่:ทรงหลายหน้า
หมวดหมู่:ทรงตันอาร์คิมิดีส
โลกดนตรี

**รายการโลกดนตรี หรือ Pop on Stage** เป็นรายการโทรทัศน์ถ่ายทอดสดการแสดงของวงดนตรี ศิลปินนักร้อง โดยมีคุณ เสกสรรค์ ภู่ประดิษฐ์ เป็นพิธีกร และ บุญชาย ศิริโภคทรัพย์ กับทีมงานคณะ *“72 โปรโมชั่น”* เป็นผู้ผลิตรายการ ออกอากาศครั้งแรกเมื่อปี พ.ศ. 2514 ทางสถานีวิทยุโทรทัศน์กองทัพบกช่อง 5 (ททบ.5)  เดิมชื่อรายการว่า "Studio 7" (คำว่า 7 มาจาก ช่อง 7 ขาว-ดำ ซึ่งตอนนั้นยังไม่เป็นช่อง 5 สี) ต่อมาเปลี่ยนเป็น "Pop On Stage" โดยแสดงสดเดือนละครั้งในบ่ายวันเสาร์ ครั้งละ 1 ชั่วโมง จนเมื่อ พล.ต.ประทีป ชัยปาณี ซึ่งขณะนั้นดำรงตำแหน่งหัวหน้าฝ่ายรายการของสถานี ได้มีนโยบายกำหนดให้ทุกรายการของ ททบ.5 ใช้ชื่อเป็นภาษาไทย รายการจึงเปลี่ยนชื่อเป็น  "โลกดนตรี" ในที่สุด

## จุดเริ่มสู่ความนิยม
รายการโลกดนตรีในยุคแรก (2514 - 2524) ยังเป็นการแสดงสดของคณะดนตรีที่เล่นอยู่ตามไนท์คลับ ทั้งชาวไทยและชาวต่างชาติ โดยออกอากาศเพียงเดือนละครั้ง และสองครั้งตามลำดับ  ต่อมาเมื่อวงการธุรกิจเพลงเป็นระบบ จึงรับศิลปินที่เพิ่งมีผลงานเพลงออกสู่ท้องตลาดมาแสดงสดกันในห้องส่งของสถานี โดยมีเงื่อนไขว่านักดนตรีทุกคนต้องแสดงสด ห้ามอาศัยการเปิดเทปแล้วทำท่าทางเสมือนจริง (Lip Sync) ปรากฏว่ามีนักร้อง นักดนตรี เข้ามาแสดงในรายการมากมายหลายคณะ 

รายการได้รับความนิยมมากขึ้นเรื่อย ๆ เมื่อแฟนเพลงหันมายอมรับผลงานเพลงไทยสากลหรือ "สตริง" จากศิลปินไทยมากขึ้น  ทางรายการจึงได้เปลี่ยนแปลงวันและเวลาออกอากาศมาเสนอเป็นประจำทุกเที่ยงวันอาทิตย์ จนกระทั่งในปี พ.ศ. 2526 ได้มีการย้ายเวทีจากห้องส่งซึ่งจุแค่ 600 คน มาอยู่ในที่กลางแจ้ง บริเวณลานจอดรถหน้าสถานี เพื่อรองรับผู้เข้าชมอีกจำนวนมากกว่า 5,000 คน ประเดิมด้วยฟรีคอนเสิร์ตของวงชาตรี

ในปี พ.ศ. 2527 รายการใช้งบประมาณกว่า 5 แสนบาทปรับเปลี่ยนการจัดเวทีกลางแจ้งให้เป็นเวทีถาวร โดยย้ายมาอยู่ข้างหลังอาคารห้องส่งของ ททบ.5 และเรียกสถานที่ใหม่ว่า **"ลานโลกดนตรี"**   โดยเริ่มทำการแสดงวันที่  22 มกราคม พ.ศ. 2527 ด้วยการแสดงของคณะ พิงค์แพนเตอร์ และ นันทิดา แก้วบัวสาย   อีกทั้งยังได้ออกแบบสัญลักษณ์พร้อมตัวหนังสือรายการโลกดนตรีขึ้นมาใหม่ ซึ่งใช้กันเรื่อยมาจนกระทั่งทุกวันนี้ ส่วนเวทีจะมีการปรับเปลี่ยนตกแต่งตามรูปแบบของศิลปินที่มาแสดงแต่ละครั้ง รายการในยุคนี้ได้รับความนิยมติด 1 ใน 20 รายการโทรทัศน์ที่มีผู้ชมสูงสุด จึงเป็นรายการคอนเสิร์ตทางโทรทัศน์ยอดนิยมซึ่งเป็นต้นแบบของรายการคอนเสิร์ตจากทางช่องอื่นตามมา

## สิ่งที่สืบเนื่อง
* ในภาพยนตร์เรื่อง พุ่มพวง (พ.ศ. 2554) ได้มีการสร้างฉากการแสดงของพุ่มพวง ดวงจันทร์ที่ลานโลกดนตรีเมื่อปี พ.ศ. 2529 ให้คล้ายคลึงกับฉากต้นฉบับ
* ในภาพยนตร์เรื่อง ยังบาว (พ.ศ. 2556) ได้มีการสร้างฉากการแสดงของวงคาราบาวที่ลานโลกดนตรีเมื่อปี พ.ศ. 2526 สมัยที่วงคาราบาวออกอัลบั้มลำดับที่ 4 ในชุด *[[ท.ทหารอดทน]]*
* ในมิวสิกวิดีโอ เพลง "รักอยู่ข้างเธอ" - Bodyslam Feat.อัญชลี จงคดีกิจ (พ.ศ. 2557) ได้มีการสร้างฉากการแสดงในคอนเสิร์ตโลกดนตรี

## อ้างอิง

## แหล่งข้อมูลอื่น
* “เสกสรรค์-โลกดนตรี” เสียชีวิตแล้ว!  โดย ผู้จัดการออนไลน์ 8 มิถุนายน 2550 10:57 น. 
* ข่าวล่าสุดสำหรับคอเพลง... "โลกดนตรี" กลับมาแล้ว  surinnews.com

หมวดหมู่:รายการเพลงทางโทรทัศน์
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ช่องไอทีวี-ทีไอทีวี‏‎
หมวดหมู่:คอนเสิร์ตในประเทศไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2514
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2539
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2540
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2543
ตุ๊กแกบินหางเฟิน

**ตุ๊กแกบินหางเฟิน** (; ) เป็นสัตว์เลื้อยคลานชนิดหนึ่งจำพวกตุ๊กแกและจิ้งจก อยู่ในวงศ์ Gekkonidae มีรูปร่างและสีสันคล้ายจิ้งจกบ้านทั่วไป แต่มีขนาดใหญ่กว่า สามารถโตเต็มที่ได้ 8 นิ้ว ลำตัวแบนราบ ที่นิ้วเท้ามีลักษณะแบนราบและมีพังผืดต่อติดกันไปตลอดทั้งลำตัว  ใช้ในการร่อนจากที่สูงลงสู่ที่ต่ำ หางมีลักษณะแบนยาวและมีแขนงแตกออกเป็นหยัก ๆ แลดูคล้ายใบของต้นเฟิน อันเป็นที่มาของชื่อ สามารถปรับสีสันของลำตัวให้เข้ากับสภาพแวดล้อมได้อย่างดี เมื่อถูกรบกวนมักจะมุดหนีเข้าไปในซอกไม้หรือโพรงไม้ แล้วขดหางเป็นวงกลมแนบไว้กับลำตัว และหากถูกรบกวนอีกก็จะมุดลงไปลึกขึ้นอีก

หากินในเวลากลางคืน มีความว่องไวมาก พบในประเทศพม่าตอนใต้, ประเทศไทย (Ramri จังหวัดพังงา, Bangnon จังหวัดระนอง), มาเลเซียตะวันตก: ปูเลาซีบู; อินเดีย และบังกลาเทศ. สถานภาพในปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 แต่กระนั้น ตุ๊กแกบินหางเฟิน ก็ยังเป็นที่นิยมของผู้ที่ชื่นชอบการเลี้ยงสัตว์เลื้อยคลานอีกด้วย

ตุ๊กแกบินหางเฟิน ยังมีชื่อเรียกอื่นอีก เช่น "ตุ๊กแกบินหางหยัก" เป็นต้น

## ดูเพิ่ม
*ตุ๊กแกบินหางแผ่น

## อ้างอิง

* Annandale, N. 1905 Additions to the Collection of Oriental Snakes in the Indian Museum, Part 3. J. Proc. Asiat. Soc. Bengal, Calcutta, new Ser., 1 (8): 208–214.
* Annandale, N. 1905 Notes on some Oriental geckos in the Indian Museum, Calcutta, with descriptions of new tons. Ann. Mag. nat. Hist. (7) 15:26-32
* Brown, Rafe M., John W. Ferner and Arvin C. Diesmos. 1997 Definition of the Philippine Parachute Gecko, *Ptychozoon intermedium* Taylor 1915 (Reptilia: Squamata: gekkonidae): Redescription, designation of a neotype, and comparisons with related species. Herpetologica 53 (3):357-373.
* Pawar, Samraat S. and Sayantan Biswas 2001 First record of the smooth-backed parachute gecko *Ptychozoon lionotum* Annandale 1905 from the Indian Mainland. Asiatic Herpetological Research. 9: 101-106

## แหล่งข้อมูลอื่น
* 
* http://www.uroplatus.com/photopage/images/Ptychozoon%20lionotum%202.jpg 
* http://www.uroplatus.com/photopage/images/Ptychozoon_lionotum_1.jpg

หมวดหมู่:สัตว์ป่าคุ้มครอง
หมวดหมู่:วงศ์จิ้งจกและตุ๊กแก
หมวดหมู่:สัตว์เลื้อยคลานที่เป็นสัตว์เลี้ยง